open-index/open-wikipedia-markdown huggingface dataset:
Καφέ Αμερικαίν

right|thumb|300px|Το Καφέ Αμερικαίν στο Άμστερνταμ
Το **«Καφέ Αμερικαίν»** (*Cafe Americain*), το πιο διάσημο "καφέ" στο Άμστερνταμ, στεγάζεται στο ομώνυμο ξενοδοχείο, το *Hotel Americain*, δίπλα σ' ένα κανάλι και κοντά σε μια από τις πιο πολυσύχναστες πλατείες της πόλης, την Λέιντσεπλέιν (Leidseplein). Θεωρείται ιστορικό ορόσημο και υπέροχο δείγμα της ολλανδικής αρχιτεκτονικής.

## Ιστορία
Το *Hotel Americain*, μια έξοχη νεογοτθική κατασκευή, χτίστηκε το 1882 από τον σχεδιαστή ξενοδοχείων Στάινιγκεβεχ (Steinigeweg), που είχε σπουδάσει στις ΗΠΑ και είχε έντονα επηρεαστεί από τα αμερικανικά αρχιτεκτονικά πρότυπα, ιδιαίτερα από τις διακοσμητικές λεπτομέρειες των κτιρίων. 

Το σημερινό κτίριο έχει σχεδιαστεί από τον Ολλανδό αρχιτέκτονα Βίλεμ Κρόμχουτ (Willem Kromhout, 1864 - 1940) και η κατασκευή του ολοκληρώθηκε το 1902.

## Αρχιτεκτονική Αρ Νουβώ
Η εξωτερική εμφάνιση του κτιρίου με τους πυργίσκους και την κατασκευή του από τούβλο αποτελεί την ολλανδική εκδοχή της τέχνης Αρ Νουβώ (Art Nouveau) και τον προάγγελο της προοδευτικής "Σχολής του 'Αμστερνταμ". 

Στην εντυπωσιακή πρόσοψη του κτιρίου και τον πύργο με το ρολόι διακρίνονται έξοχα αρ νουβώ διακοσμητικά στοιχεία.

## Διακόσμηση Αρ Ντεκό
Το πανέμορφο εσωτερικό του "Καφέ Αμερικαίν", διακοσμημένο εξολοκλήρου σε ρυθμό Αρ Ντεκό (Art Deco), με τις αψιδωτές οροφές, είναι από τα κομψότερα του Άμστερνταμ. Διατηρεί την αρχική επίπλωσή του, τους πολυελαίους *Τίφανυ* και τα παράθυρα με τα πολύχρωμα βιτρώ. 

Οι Αρ ντεκό τοιχογραφίες, που χρονολογούνται από τη δεκαετία του 1920, απεικονίζουν σκηνές από το "'Ονειρο Θερινής Νυκτός" του Ουίλιαμ Σαίξπηρ.

## Διάσημοι θαμώνες
Το "Καφέ Αμερικαίν" υπήρξε ανέκαθεν τόπος συνάντησης εξόριστων διανοουμένων και καλλιτεχνών. Εδώ σύχναζε ο Γερμανός συγγραφέας Κλάους Μαν (Klaus Mann, 1906 - 1949), γιος του Νομπελίστα μυθιστοριογράφου Τόμας Μαν, ο οποίος, όταν ανέβηκε ο Χίτλερ στην εξουσία, διέφυγε από τη Γερμανία και εγκαταστάθηκε προσωρινά στο Άμστερνταμ, όπου εξέδιδε το αντι-ναζιστικό περιοδικό "Συλλογή" (Sammlung).

Και η Ολλανδή κατάσκοπος Μάτα Χάρι (Mata Hari), στο "Καφέ Αμερικαίν" έδωσε τη γαμήλια δεξίωσή της και πέρασε το μήνα του μέλιτος, πριν ακόμη αρχίσει την κατασκοπευτική δράση της.

## Παραπομπές


## Πηγές

* *Νoel Riley Fitch: "The Grand Literary Cafes of Europe", New Holland Publishers (UK) Ltd, London, 2006.*
* *"Αμστερνταμ", Οδηγοί του Κόσμου, Εκδόσεις ΚΑΘΗΜΕΡΙΝΗ - DORLING KINDERSLEY Ltd, Αθήνα, 1999.*

Κατηγορία:Καφέ
Κατηγορία:Κτίρια και κατασκευές στην Ολλανδία
Κατηγορία:Άμστερνταμ
Σφουγγαρίστρα

150px|thumb|right|Κουβάς και σφουγγαρίστρα
Η **σφουγγαρίστρα** είναι ένα εργαλείο καθαρισμού πατωμάτων. Αποτελείται από μακρύ κυλινδρικό κοντάρι και από μία βάση από πανί ή από πολλά μακρόστενα πανάκια. Χρησιμοποιείται μαζί με έναν κουβά στον οποίο γίνεται το στίψιμο της σφουγγαρίστρας. 
μικρογραφία|Υγρή σφουγγαρίστρα T. W. Stewart από το 1893
Υπάρχουν επίσης ειδικές σφουγγαρίστρες για καθαρισμό παρκέ και λείων δαπέδων.

## Δείτε επίσης
* σκούπα

Κατηγορία:Εργαλεία
Κατηγορία:Εργαλεία καθαρισμού
Κουβάς

150px|thumb|Πλαστικός κουβάς
**Κουβά** ονομάζουμε ένα κυλινδρικό πλαστικό, ξύλινο ή μεταλλικό δοχείο το οποίο χρησιμοποιούμε συνήθως για μεταφορά νερού. Ο κουβάς έχει στενότερη βάση και μακρύτερο χείλος στο οποίο στερεώνεται χερούλι με ημικυκλικό σχήμα και χειρολαβή στην μέση. 

Ο κουβάς είναι απαραίτητο εργαλείο μαζί με τη σφουγγαρίστρα για το σφουγγάρισμα. Συνήθως υπάρχουν εξαρτήματα που στερεώνονται στο χείλος του κουβά για να γίνεται δυνατή και να διευκολύνεται η απομάκρυνση νερού από τη σφουγγαρίστρα.

## Εξωτερικοί σύνδεσμοι
* 
* 

Κατηγορία:Δοχεία
Κατηγορία:Συσκευασία τροφίμων
Κουτί

150px|thumb|Κουτί από χαρτόνι
**Κουτί** (απο το αρχαίο Ελληνικό **Κυτίον**) ονομάζουμε μία μεγάλη κατηγορία δοχείων που χρησιμοποιούνται για τοποθέτηση και αποθήκευση αντικειμένων ή για μεταφορά αντικειμένων. Τα κουτιά μπορεί να είναι ξύλινα, μεταλλικά ή χάρτινα σε διάφορα μεγέθη. Το σχήμα τους είναι συνήθως ορθογώνιο παραλληλεπίπεδο και η κατασκευή τους ιδιαίτερα εύκολη.

## Μύθοι και παραδόσεις
Το κουτί είναι κυρίως ένα αντικείμενο καθημερινής χρήσης. Συναντάται όμως και με άλλες ιδιότητες σε μύθους και παραμύθια. Ο πιο διάσημος μύθος που έχει ως κέντρο του ένα κουτί είναι ο μύθος της Πανδώρας, στο κουτί της οποίας ήταν κλεισμένα τα δεινά της ανθρωπότητας. Πολύ συνηθισμένη επίσης είναι η χρήση στα παραμύθια του "μαγικού κουτιού", το οποίο είναι συνήθως ένα αντικείμενο με υπερφυσικές δυνατότητες που μπορεί να δώσει λύσεις σε κάθε ιστορία.

## Εξωτερικοί σύνδεσμοι
* 
* 

Κατηγορία:Δοχεία
Κατηγορία:Προϊόντα από χαρτί
Ποινικός και Πειθαρχικός Κώδικας Εμπορικού Ναυτικού

Ο **Ποινικός και Πειθαρχικός Κώδικας Εμπορικού Ναυτικού**, αρκτικόλεξο **Π.Π.Κ.Ε.Ν.**, (προφέρεται "πι-πι-κεν") είναι μια σειρά απαγορευτικών διατάξεων που αφορά τα εμπορικά πλοία και ειδικά αδικήματα που δεν έχουν συμπεριληφθεί στον Ποινικό Κώδικα.

Δια των διατάξεων του κώδικα αυτού θεσπίσθηκε η διττή ευθύνη των ναυτικών γενικά για τα ναυτικά αδικήματα επί των πλοίων με παράλληλη εισαγωγή ποινικής και πειθαρχικής δίωξης, επί των ναυτικών παραπτωμάτων.

Ο Κώδικας αυτός αποτελεί ελληνική νομοθεσία που θεσπίστηκε με τον Ν. 6392 του 1934 "Περί ποινικού και πειθαρχικού κώδικα εμπορικού ναυτικού", όπως ισχύει αυτός μετά την έκδοση του Β.Δ. 11 Μαρτίου 1952 (Α΄ 83). Το νομοθέτημα αυτό απαρτίζεται από πέντε βιβλία που περιέχουν συνολικά 76 άρθρα, διακρινόμενα ως εξής:

# *Βιβλίο Α΄*, που περιλαμβάνει γενικές διατάξεις, άρθρα 1 μέχρι 11.
# *Βιβλίο Β΄*, που περιλαμβάνει εγκατάλειψη θέσης, παράνομη απουσία, λιποταξία, προσβολή, ανυπακοή, στάση, αδικήματα εσωτερικού κανονισμού πλοίων και αστυνομία ναυσιπλοΐας, άρθρα 12 - 46.
# *Βιβλίο Γ΄*, που περιλαμβάνει δικονομικές διατάξεις, άρθρα 47 - 63.
# *Βιβλίο Δ΄*, που περιλαμβάνει πειθαρχικές διατάξεις, άρθρα 64 - 74, και 
# *Βιβλίο Ε΄*, που περιλαμβάνει τελικές διατάξεις, άρθρα 75 και 76.

Κατηγορία:Ναυτικό Δίκαιο
Κατηγορία:Ναυτική εργασία
Ιωάννης Καλοστύπης

Ο **Ιωάννης Καλοστύπης**, (1851-1918), ήταν Έλληνας φιλόλογος, δημοσιογράφος, εκδότης εφημερίδας και θεατρικός συγγραφέας. Γεννήθηκε στα Δολιανά Αρκαδίας το 1851. Το κανονικό του επώνυμο ήταν Κολοστούμπης.

Σπούδασε φιλολογία στο Πανεπιστήμιο Αθηνών. Μετά την αποφοίτησή του, το 1873, εστάλη από το «Σύλλογο προς διάδοσιν των Ελληνικών γραμμάτων» στην τουρκοκρατούμενη τότε Μακεδονία όπου διορίστηκε γυμνασιάρχης, αρχικά στην Κοζάνη και μετά στις Σέρρες. Παράλληλα ανέπτυξε πατριωτική δράση για την οποία τελικά εκδιώχθηκε από την περιοχή από τους Τούρκους.

Σε νεαρή ηλικία άρχισε το δημοσιογραφικό επάγγελμα και το 1874 εγκαταστάθηκε στον Πειραιά. Αρχικά εργάστηκε στην εφημερίδα «Φωνή» και ύστερα άρχισε να εκδίδει την εφημερίδα «Ερμής», την οποία αργότερα μετονόμασε «Κόσμος». Μετέπειτα, το 1880, ίδρυσε νέα εφημερίδα με το όνομα «Σφαίρα» η οποία ήταν η μακροβιότερη εφημερίδα του Πειραιά. Επίσης διετέλεσε τμηματάρχης του Υπουργείου Εξωτερικών και του Υπουργείου Παιδείας, νομάρχης Άρτας, Φθιωτιδοφωκίδος και Κοζάνης, καθώς και βασιλικός επίτροπος.

Συνέγραψε πλήθος φιλολογικών και ποιητικών έργων, μεταξύ των οποίων ο «Εθνικός βίος», «Κύπελλο της χαράς», «Προμηθεύς», το οποίο ανεβάστηκε στο Δημοτικό Θέατρο Πειραιά ως μία από τις πρώτες παραστάσεις που δόθηκαν σε αυτό, «Μαυρίκιος», «Βασίλειος Βουλγαροκτόνος» και άλλα.

Εθνικής σπουδαιότητας θεωρείται το βιβλίο του «Μακεδονία», καθώς με αυτό έγινε γνωστότατο το Μακεδονικό Ζήτημα στους Έλληνες της τότε εποχής. Συντέλεσε στην κήρυξη της επανάστασης στον Όλυμπο στις 19 Φεβρουαρίου 1878.

Απεβίωσε το 1918 στην Αθήνα.

## Πηγές
* «Νεώτερον Εγκυκλοπαιδικόν Λεξικόν Ηλίου», τομ.10ος, σελ.136.

## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Έλληνες θεατρικοί συγγραφείς
Κατηγορία:Έλληνες φιλόλογοι
Κατηγορία:Νομάρχες Άρτας
Κατηγορία:Νομάρχες Κοζάνης
Σκούπα

150px|thumb|right|Μικρά σκουπάκια
Το **σάρωθρο**, κοινώς **σκούπα**, είναι ένα ευρύτατης χρήσης εργαλείο καθαρισμού. Υπάρχουν διάφορα είδη σαρώθρων ανάλογα της χρήσης. Τα συνηθέστερα και απλούστερα αυτών κατασκευάζονται από σπερματοφόρους θυσάνους σόργου ή σάρου, ή βούρλων, ή θύμου, ή καλαμιών, ή ρυζιού κ.λπ. που έχουν εμβαπτιστεί προηγουμένως σε διάλυμα θειικού χαλκού (κοινώς γαλαζόπετρα). Αμέσως μετά η άκρη τους δένεται σφιχτά που αποτελεί τη μικρή λαβή του εργαλείου, ενώ η άλλη άκρη χωρίζεται επιμέρους σε τμήματα που συρράβονται κατά σειρά σε σχήμα βεντάλιας. 
Για ευκολότερη χρήση ή άκρη της λαβής δένεται σε στειλεό (κοινώς κοντάρι, ή σκουπόξυλο) σταθερού ή μεταβλητού μήκους (πτυσσόμενο). Υφίστανται σκούπες που είναι κατασκευασμένες από πλαστικό ή από αχυρένιο βλαστό. Χρησιμεύει στην απομάκρυνση σκόνης και σκουπιδιών από κάποιο χώρο (δάπεδα, τοίχους, αυλές, κ.λπ.). Συνδυάζεται στη χρήση συχνά και με το φαράσι. 

Την σύγχρονή εποχή χρησιμοποιείται και η ηλεκτρική σκούπα, η οποία απορροφά την σκόνη και μικροαντικείμενα τα οποία συλλέγει σε μία εσωτερική αναλώσιμη σακούλα.

## Η σκούπα στα παραμύθια
150px|thumb|right|Μάγισσα με μαγική σκούπα
Η σκούπα εκτός από αντικείμενο καθημερινής χρήσης συναντάται σε πολλά παραμύθια ως ιπτάμενη σκούπα. Πρόκειται για μαγεμένη σκούπα που χρησιμοποιείται από μάγισσες για να πετάνε και συναντάται σε πολλές ιστορίες που αναφέρονται σε μάγους.

## Δείτε επίσης
*σφουγγαρίστρα

## Εξωτερικοί σύνδεσμοι
* 
* 

Κατηγορία:Εργαλεία
Κατηγορία:Εργαλεία καθαρισμού

nds-nl:Riesebessem
7066 Νέσσος

7066 Νέσσος 


Ανακάλυψη


Ανακαλύφθηκε από Σπέισγουοτς

Ανακαλύφθηκε στις 26 Απριλίου 1993

Χαρακτηριστικά τροχιάς

Αφήλιο 5.596.310.000 km  (37,904 AU)

Περιήλιο 1.776.470.000 km  (11,875 AU)

Ημιάξονας τροχιάς 3.686.390.000 km  (24,642 AU)

Εκκεντρότητα 0,5181

Περίοδος περιφοράς 44.681 ημέρες  (122,33 χρόνια)

Μέση Ταχύτητα Τροχιάς 5,57&nbsp;km/s 

Κλίση 15,639° ως προς την Εκλειπτική 

Μήκος του ανερχόμενου σημείου 31,363° 

Όρισμα του περιηλίου 170,843° 

Δορυφόροι 0 

Φυσικά Χαρακτηριστικά

 Διάμετρος  60±16 km 

Μάζα ~1,6×1017 kg

Μέση πυκνότητα 2,0 ? g/cm3

Επιφανειακή Βαρύτητα στον Ισημερινό 0,0148 ? m/s<sup>2</sup>

Ταχύτητα διαφυγής 0,028 ? km/s

Λευκαύγεια 0,06

Φαινόμενο μέγεθος 23,4

Απόλυτο μέγεθος 9,6 

Θερμοκρασία


ελάχ.μέσημεγ.
  ~56 K 





Ο **7066 Νέσσος** ή  1993 ΗΑ2 (όπως αναφέρθηκε στο IAUC 5789 τις 13 Μαΐου 1993) είναι ένας αστεροειδής τύπου «κένταυρος». Ανακαλύφθηκε στις 26 Απριλίου 1993 από τον David L. Rabinowitz, όταν δούλευε στο Σπέισγουοτς. Ήταν ο τρίτος κένταυρος που ανακαλύφθηκε μετά τον 5145 Φόλο και τον 2060 Χείρων, και ο δεύτερος που ανακαλύφθηκε από τον Rabinowitz, μετά τον 5145 Φόλο.

## Όνομα
Η ονοματολογία του Νέσσου είναι ενδιαφέρουσα, καθώς τρεις αστρολόγοι που μελετούσαν τη σημασία του αντικειμένου 1993 ΗΑ2, ο Ζαν Στέιν, στις ΗΠΑ και οι Ντιέτερ Κοχ και Ρόμπερτ Βον Χίρεν, στη Γερμανία, πρότειναν σε διαφορετικά γράμματα προς τους αστρονόμους Ντέιβιντ Ραμπίνοβιτζ, Άλλαν Στερν, Τζιμ Σκόττι και Δόκτωρ Μπράιαν Μάρσντεν το όνομα του μυθικού κενταύρου Νέσσου για το σώμα.

Ο Δόκτωρ Μάρσντεν υποστήριξε αυτό το όνομα και το πρότεινε στη ΔΑΕ. Το όνομα εγκρίθηκε, και το 1993 ΗΑ2 ονομάστηκε επίσημα 7066 Νέσσος τις 22 Απριλίου 1997. Αυτή η ονοματοδοσία ήταν μια συνεννόηση μεταξύ αστρολόγων και αστρονόμων.

## Τροχιά
Ο 7066 Νέσσος έχει περίοδο περιφοράς 122,3 χρόνια, εκκεντρότητα 0,52, και η κλίση του προς την εκλειπτική είναι 15,6 μοίρες. Στο περιήλιό του βρίσκεται στη σφαίρα επιρροής του Κρόνου και το αφήλιό του βρίσκεται πέρα από τον Ποσειδώνα, στα εσωτερικά όρια της ζώνης του Κάιπερ.

Ο Νέσσος έχει πιο σταθερή τροχιά από άλλους κένταυρους, οι οποίοι έχουν γενικά ασταθείς τροχιές.  Πενήντα διαφορετικά μοντέλα δείχνουν ότι ο Νέσσος δεν θα περάσει σε απόσταση μικρότερη από 1 ΑΜ από κάποιον πλανήτη για τα επόμενα είκοσι χιλιάδες χρόνια.

## Παραπομπές


## Εξωτερικοί σύνδεσμοι
* 
* Orbital simulation from JPL (Java) / Ephemeris
* Spacewatch
* Asteroid/Comet connection
* The Centaur Research Project 

Νέσσος
5335 Δαμοκλής

5335 Δαμοκλής 


Ανακάλυψη

Ανακαλύφθηκε από R. H. Mc Naught

Ανακαλύφθηκε στις 18 Φεβρουαρίου 1991

Χαρακτηριστικά τροχιάς

Αφήλιο 22,095 AU

Περιήλιο 1,589 AU

Ημιάξονας τροχιάς 11,842 AU)

Εκκεντρότητα 0,866

Περίοδος περιφοράς 14.885 ημέρες  (40,75 χρόνια)

Κλίση 61,636° ως προς την Εκλειπτική 

Μήκος του ανερχόμενου σημείου 314,103° 

Όρισμα του περιηλίου 181,227° 

Φυσικά Χαρακτηριστικά

 Διάμετρος  10 km 

Απόλυτο μέγεθος 13,3 



Ο **5335 Δαμοκλής** είναι ο αρχέτυπος των Δαμοκλοειδών. Ανακαλύφθηκε το 1991, και πήρε το όνομα του Δαμοκλή.

## Παραπομπές


## Εξωτερικοί σύνδεσμοι
* AstDys
* for JPL Horizons telnet version is most comprehensive

Κατηγορία:Αστεροειδείς Κύριας Ζώνης
Κατηγορία:Κένταυροι (Αστρονομία)
Κατηγορία:Δαμοκλοειδείς αστεροειδείς
Ανισότητα Μπερνούλι

Η **ανισότητα Μπερνούλι** (αναφέρεται και ως **ανισότητα Bernoulli**) είναι η ανισότητα:
:(1+\alpha)^{\nu}\ge1+\nu\alpha,
για κάθε φυσικό αριθμό \nu \in \N και πραγματικό αριθμό \alpha\in[-1,+\infty).

## Απόδειξη

## Επεκτάσεις

Η πρώτη γενίκευση είναι για οποιοδήποτε πραγματικό αριθμό \alpha, όταν η δύναμη \nu είναι ζυγός φυσικός αριθμός (δείτε το διάγραμμα για τις περιπτώσεις \nu = 2, 4).

Η παρακάτω γενίκευση είναι για εκθέτες που δεν είναι κατά ανάγκη φυσικοί αριθμοί.

Η παρακάτω επέκταση είναι για όταν οι \nu όροι μπορεί να είναι διαφορετικοί. Η ανισότητα αυτή σχετίζεται με την ανισότητα Weierstrass. 

**Θεώρημα:** Έστω \nu \in \N, \alpha_1, \ldots, \alpha_{\nu} \in \R και r_1, \ldots, r_{\nu} \in \R. Τότε,
* \prod_{i = 1}^{\nu} (1 + \alpha_i)^{r_i} \leq 1 + \sum_{i = 1}^{\nu} \alpha_i r_i, όταν \alpha_i > -1 και r_i \geq 0 για κάθε 1 \leq i \leq \nu,
* \prod_{i = 1}^{\nu} (1 + \alpha_i)^{r_i} \leq 1 + \sum_{i = 1}^{\nu} \alpha_i r_i, όταν \alpha_i > 0 ή \alpha_i \in (-1, 0) για κάθε 1 \leq i \leq \nu και r_i \leq 0 ή r_i \geq 1 για κάθε 1 \leq i \leq \nu.

## Περαιτέρω ανάγνωση

### Ελληνικά άρθρα
* 

### Ξενόγλωσσα άρθρα
* 
* 
* 
* 
* 
* 
* 

## Παραπομπές


Κατηγορία:Ανισότητες
Παράδοξο του Επιμενίδη

Το **παράδοξο** αποδίδεται στον Επιμενίδη από την Κρήτη, ο οποίος σε ένα ποίημά του είχε γράψει:


 (οι Κρητικοί είναι πάντα ψεύτες)


Σύμφωνα λοιπόν με την έκφραση αυτή, όλοι οι Κρητικοί είναι ψεύτες. Το παράδοξο έγκειται στο ότι και ο ίδιος ο Επιμενίδης καταγόταν από την Κρήτη. Έτσι αν βασιστούμε στην παραπάνω πρόταση, τότε και ο ίδιος ο Επιμενίδης ψεύδεται, άρα τελικά οι Κρητικοί δεν είναι ψεύτες. Τότε όμως και ο Επιμενίδης δεν ψεύδεται κ.ο.κ.

## Πηγές
*  Αναπολιτάνος Διονύσιος, *Εισαγωγή στη φιλοσοφία των μαθηματικών*, Εκδόσεις Νεφέλη.

Κατηγορία:Μαθηματικά παράδοξα
Κατηγορία:Αρχαία Κρήτη
Ανθρωπίνοι

Με τον όρο **Ανθρωπίνοι** (*Hominini*) αναφερόμαστε στα μέλη της ομοιογένειας της υποοικογένειας των Ανθρωπινών (Homininae) που περιλαμβάνει τους ανθρώπους (γένος: *Homo*), δύο είδη χιμπαντζήδων (γένος: *Pan*), τους προγόνους τους και άλλα είδη που μοιράζονται έναν κοινό πρόγονο με τους ανθρώπους και τους χιμπατζήδες αλλά έχουν εκλείψει. Το φύλο Ανθρωπίνοι διαχωρίζεται σε δύο υφομοιογένειες: Τα Ανθρωπίνια (Hominina - είδη του γένους *Homo* και των συγγενικών του) και τα Panina (είδη του γένους Pan).

Μέσω σύγκρισης δειγμάτων DNA, οι επιστήμονες συμπέραναν οτι ο διαχωρισμός *Pan/Homo* έγινε πριν περίπου 5,4 με 6,3 εκατομμύρια χρόνια, ύστερα από μία ασυνήθιστη διαδικασία ειδογένεσης που κράτησε περισσότερο από 4 εκατομμύρια χρόνια.

center|450px|thumb|Το φυλογενετικό δέντρο των Ανθρωποειδών.

## Δείτε επίσης
*Ανθρώπινη εξέλιξη 
*Ανθρωποειδή

## Παραπομπές και σημειώσεις


## Εξωτερικοί σύνδεσμοι
* 


Κατηγορία:Παλαιοανθρωπολογία
Ζαχαρίας Αθανασίου

Ο **Ζαχαρίας Αθανασίου** (Σέρρες, 1798 - Λαμία, 1850) ήταν Έλληνας αγωνιστής της Επανάστασης του 1821.
 
## Βιογραφία
Σε νεαρή ηλικία, μετοίκησε στην Αίγυπτο, όπου απέκτησε μεγάλη περιουσία και κοινωνικό κύρος, καθώς είχε καταταχθεί στον Αιγυπτιακό στρατό του Μεχμέτ Αλή. Εκεί διακρίθηκε σε διάφορες μάχες και συμπλοκές στην Άνω Αίγυπτο και στην Αραβία. Το 1821, με το ξέσπασμα της επανάστασης στην Ελλάδα, βρισκόταν στο Κάιρο, όπου είχε καταλάβει επίσημη θέση στα ανάκτορα. Τότε λιποτάκτησε από τον Αιγυπτιακό στρατό και σχημάτισε στρατιωτικό σώμα αποτελούμενο από Έλληνες της Αιγύπτου. Μετέβη στην επαναστατημένη Ελλάδα, και συγκεκριμένα στη Σύρο, προκειμένου να λάβει μέρος στον αγώνα. 

Ταξίδεψε από την Αίγυπτο με ένα καΐκι. Στη διαδρομή σήκωσε μία ιδιότυπη ελληνική σημαία. Μέσα σε κόκκινο πανί υπήρχε ο σταυρός του Αγίου Ανδρέα, χιαστί. Υπήρχαν επίσης, τα γράμματα ΕΤΝΑ, που σήμαιναν *"έν τούτω νίκα"*. Στη σημαία εικονίζονταν και το ηφαίστειο Αίτνα. 

Μετά την Άλωση της Τρίπολης, συνεργάστηκε με το Χατζηχρήστο κατά την πολιορκία της Πύλου, το 1825, από τον Ιμπραήμ. Πολέμησε μεταξύ άλλων, στη Μάχη των Δερβενακίων, όπου έχασε το ένα του χέρι, και συνεργάστηκε με τους Δήμο Λιούλια, το Μακρυγιάννη και το Νότη Μπότσαρη. Συνεργάστηκε επίσης με τον Κωνσταντίνο Λαγουμιτζή στις επιχειρήσεις της Αθήνας και στο Μεσολόγγι. Το 1827, στη μάχη του Μετοχίου, στον Πειραιά, ανήκε στη δύναμη του Γεωργίου Καραϊσκάκη. 

Μετά την ίδρυση του Ελληνικού Κράτους, υπηρέτησε στον τακτικό στρατό ως υπαξιωματικός. Εγκαταστάθηκε στη Λαμία, όπου έζησε τα τελευταία χρόνια της ζωής του, πάμπτωχος.
## Αναφορές
* Βασίλειος Τζανακάρης, "Εικονογραφημένη ιστορία των Σερρών, 1ος τόμος", 1991
* 61τομη εγκ. "ΠΑΠΥΡΟΣ-ΛΑΡΟΥΣ-ΜΠΡΙΤΑΝΝΙΚΑ", εκδ. "ΠΑΠΥΡΟΣ", 1981, 1997, τομ. 3ος

Αθανασιου Ζαχαριας
Καφέ Χιχόν

right|thumb|250px|Μαδρίτη: Το Καφέ Χιχόν

Το **Καφέ Χιχόν** (Gran Cafe Gijόn) είναι ένα από τα πιο διάσημα φιλολογικά και καλλιτεχνικά στέκια της Μαδρίτης, γνωστό ως τόπος συνάντησης διανοουμένων. Βρίσκεται στο κέντρο της ισπανικής πρωτεύουσας, στην περίφημη "*promenade*" της Πασέο δε Ρεκολέτος (Paseo de Recoletos) αριθ. 31.

Το εσωτερικό του είναι εντυπωσιακό με τις σιδερένιες κολόνες, τα ασπρόμαυρα μαρμάρινα τραπέζια και πλακόστρωτα δάπεδά του.

## Ιστορία

Το "Καφέ Χιχόν" ιδρύθηκε το 1888 από τον Αστουριανό Don Gumersindo Gomez, που καταγόταν από την πόλη Χιχόν (*Gijόn*) στην περιφέρεια Αστούριας της βορειοδυτικής Ισπανίας. Το 1913, το "καφέ" πουλήθηκε με τον όρο να συνεχίσει να λειτουργεί ως "*Μέγα Καφέ της Χιχόν*" (Gran Cafe de Gijόn) και με το ίδιο όνομα, της ισπανικής πόλης Χιχόν (Gijόn).

Οι μεγάλες δόξες του "Καφέ Χιχόν" ξεκινούν από το τέλος του 19ου αιώνα και φθάνουν ως τις αρχές της δεκαετίας του 1930, μια περίοδος που είναι γνωστή ως "Μποέμικη Μαδριλένικη Περίοδος". Στο διάστημα αυτό, συγγραφείς και καλλιτέχνες που σύχναζαν εδώ διατηρούσαν ζωντανή την παράδοση του θεσμού της "τερτούλια" (*tertulia*), όπου άνθρωποι με κοινά ενδιαφέροντα συγκεντρώνονταν και συζητούσαν για πολιτική, τέχνη και λογοτεχνία ή και ταυρομαχίες.

Κατά τη διάρκεια του Ισπανικού Εμφύλιου Πολέμου (1936 - 1939), το " Καφέ Χιχόν" συνέχισε να λειτουργεί, ως τόπος συνάθροισης των υποστηρικτών του Φράνκο. Από το τέλος του Εμφύλιου Πολέμου και μέχρι σήμερα, το "Καφέ Χιχόν" απέκτησε και πάλι την παλιά δόξα του, ως εστία φιλολογικών και καλλιτεχνικών συναντήσεων της ισπανικής διανόησης. 

## Διάσημοι Θαμώνες

Μια πρώτη ομάδα συγγραφέων στα τέλη του 19ου αιώνα, που σύχναζαν στο "Καφέ Χιχόν", περιελάμβανε το Νικαραγουανό ποιητή Ρουμπέν Νταρίο και τον Χιλιανό ποιητή Πάμπλο Νερούδα. Μια δεύτερη γενιά συγγραφέων, που αποκαλούνταν "Γενιά του '98", περιελάμβανε τον Αθορίν (ψευδώνυμο του μυθιστοριογράφου Χοσέ Μαρτίνεθ Ρουίθ), τον Βάσκο συγγραφέα Πίο Μπαρόχα και τον ποιητή Αντόνιο Ματσάδο.

Ο πιο τακτικός όμως θαμώνας στο "Καφέ Χιχόν" ήταν ο διάσημος Ισπανός δραματουργός Ραμόν ντελ Βάγιε-Ινκλάν (Ramόn del Valle-Inclán, 1869 - 1936), ένα ολόσωμο άγαλμα του οποίου έχει τοποθετηθεί λίγο πιο πέρα από το "Καφέ Χιχόν" στην Πασέο δε Ρεκολέτος.

Άλλοι τακτικοί θαμώνες του "Καφέ Χιχόν" ήταν ο μυθιστοριογράφος Μπενίτο Πέρεθ Γκαλντός και ο Καμίλο Χοσέ Θέλα, όπως και ο Φεδερίκο Γκαρθία Λόρκα, ο πιο διάσημος Ισπανός δραματουργός του 20ού αιώνα, ο οποίος δολοφονήθηκε το 1936, λίγο μετά το ξέσπασμα του Ισπανικού Εμφύλιου Πολέμου.

Στα πιο πρόσφατα χρόνια, στο "Καφέ Χιχόν" σύχναζαν επίσης ο συγγραφέας του "θεάτρου του παράλογου" Φερνάντο Αραμπάλ και ο σκηνοθέτης του κινηματογράφου Λουίς Μπουνιουέλ, καθώς και ο Σαλβαδόρ Νταλί και ο Έρνεστ Χεμινγουέι.

## Πηγές

* *Noel Riley Fitch: "The Grand Literary Cafes of Europe", New Holland Publishers (UK) Ltd, London, 2006. *
* *Cafe Gijόn (official brochure): "The history of the cafe Gijόn", Madrid.*
* *"Μαδρίτη", Οδηγοί του Κόσμου, Εκδόσεις ΚΑΘΗΜΕΡΙΝΗ - DORLING KINDERSLEY, Αθήνα, 1999.*

Κατηγορία:Καφέ
Κατηγορία:Κτίρια και κατασκευές στην Ισπανία
Κατηγορία:Πολιτισμός της Μαδρίτης
20461 Διόρετσα

20461 Διόρετσα 


Ανακάλυψη

Ανακαλύφθηκε από Lincoln Laboratory Near Earth Asteroid Research Team 

Ανακαλύφθηκε στις 8 Ιουνίου 1999

Χαρακτηριστικά τροχιάς

Αφήλιο 45,460 AU

Περιήλιο 2,375 AU

Ημιάξονας τροχιάς 23,918 AU

Εκκεντρότητα 0,9007

Περίοδος περιφοράς 116,97 χρόνια

Κλίση 160,434° ως προς την Εκλειπτική 

Μήκος του ανερχόμενου σημείου 268,722° 

Όρισμα του περιηλίου 72,474° 

Φυσικά Χαρακτηριστικά

  Διάμετρος  8 km 

Απόλυτο μέγεθος 13,8  



Η **20461 Διόρετσα** είναι ένας κένταυρος και Δαμοκλοειδής αστεροειδής που ανακαλύφθηκε το 1999 και ήταν αξιοσημείωτη για την ασυνήθιστη τροχιά της, η οποία είναι ιδιαίτερα εκκεντρική και οπισθοδρομική. Το όνομά του, αν διαβαστεί από τα δεξιά προς τ'αριστερά στα αγγλικά (Dioretsa) βγαίνει η λέξη > που σημαίνει στα Ελληνικά >, ώστε να αντικατοπτρίζει το παρακάτω γεγονός. Είναι ένας από τους οκτώ γνωστούς αστεροειδείς στο ηλιακό σύστημα που έχουν μια οπισθοδρομική τροχιά, και ο πρώτος αριθμημένος με τέτοια τροχιά.

Η τροχιά της Διόρετσα είναι με άλλο τρόπο παρόμοια με αυτή ενός κομήτη. Έχει περιήλιο του 2,4 ΑΜ και αφήλιο του 45,3 ΑM. Αυτό οδήγησε σε εικασίες ότι η Διόρετσα ήταν αρχικά ένα αντικείμενο του Νέφους του Όορτ.

## Παραπομπές


Κατηγορία:Δαμοκλοειδείς αστεροειδείς
Κατηγορία:Κένταυροι (Αστρονομία)
Κατηγορία:Αστεροειδείς Κύριας Ζώνης
Μιλτιάδης Αγαθόνικος

Ο **Μιλτιάδης Αγαθόνικος** (πραγματικό όνομα **Μιλτιάδης Χατζηνάνου**) ήταν Έλληνας λόγιος, εκπαιδευτικός και φιλικός.

## Βιογραφικά στοιχεία
Γεννήθηκε στη Θεσσαλονίκη. Ήταν μέλος της Φιλικής Εταιρείας και εργάστηκε για την επίτευξη των σκοπών της. Μετά την ίδρυση του Ελληνικού Κράτους, διατέλεσε γραμματέας στα υπουργεία Δικαίου και Θρησκείας. Ένα μέρος του αρχείου του, με ενδιαφέρουσες μαρτυρίες για την Ελληνική Επανάσταση του 1821, βρίσκεται στην Συλλογή της Ιστορικής και Εθνολογικής Εταιρείας. Δίδαξε στις αρχές του 19ου αιώνα σε διάφορες σχολές. Ενδεικτικά αναφέρονται: 
*Σχολή Ελληνικής Κοινότητας Νεοφύτου, (Neusatz) Ουγγαρίας, σημερινό Νόβι Σαντ Σερβίας
*Σχολή Ελληνικής Κομπανίας, Μπρασόφ Ρουμανίας από το 1814
*Σχολή Τυρνάβου, περί το 1819
*Σχολή Ζητουνίου (Λαμίας), (1819-1820)
*Σχολή Ζαγοράς Θεσσαλίας, (1820-1821)

Γιος του ήταν ο Αχιλλέας Αγαθόνικος.

## Πηγές
*61τομη εγκ. "ΠΑΠΥΡΟΣ-ΛΑΡΟΥΣ-ΜΠΡΙΤΑΝΝΙΚΑ", εκδ. "ΠΑΠΥΡΟΣ", 1981, 1997, τομ. 1ος
*Ίδρυμα Μείζονος Ελληνισμού, Οι Ελληνικές παροικίες στην Τρανσυλβανία
*Κάτοπτρον, Ελληνική Επιστήμη και Φιλοσοφία, 17ος-19ος αιώνας 

Κατηγορία:Έλληνες μέλη της Φιλικής Εταιρείας
Κατηγορία:Έλληνες εκπαιδευτικοί
Κατηγορία:Δάσκαλοι του Γένους
Κατηγορία:Έλληνες λόγιοι του 19ου αιώνα
Κατηγορία:Μακεδόνες
Δαμοκλοειδής αστεροειδής

**Δαμοκλοειδείς αστεροειδείς** χαρακτηρίζονται οι αστεροειδείς όπως ο 5335 Δαμοκλής και το 1996 PW που είναι στην οικογένεια Χάλλεϋ, είτε είναι μακράς περιόδου είτε έχουν άκρως εκκεντρική τροχιά όπως των τυπικών περιοδικών κομητών, όπως ο Κομήτης του Χάλλεϋ, αλλά δεν δείχνει να έχει κώμη ή ουρά ακόμα. 

Πιστεύεται πως οι Δαμοκλοειδείς αστεροειδείς είναι πυρήνες των κομητών τύπου Χάλλεϋ που έχουν χάσει όλες τις πτητικές ύλες τους γιατί εξαπολύουν αέρια. Τέτοιοι κομήτες πιστεύεται ότι προέρχονται από το Νέφος του Όορτ. Η υπόθεση αυτή ενισχύεται από το γεγονός ότι ο αριθμός των αντικειμένων που πιστευόταν ότι είναι Δαμοκλοειδείς (και τους αποδόθηκε προσωρινή ονομασία μικρών πλανητών), στη συνέχεια όμως παρουσίασαν κώμη και επιβεβαιώθηκε πως είναι κομήτες: το C/2001 OG 108 (LONEOS), το C/2002 CE 10 (LINEAR), το C/2002 VQ 94 (LINEAR), το C/2004 HV 60 (Spacewatch) και πιθανόν και άλλα. Μια άλλη ισχυρή ένδειξη της προέλευσης τους από κομήτη είναι το γεγονός ότι ορισμένοι Δαμοκλοειδείς έχουν οπισθοδρομική τροχιά, σε αντίθεση με οποιουσδήποτε άλλους αστεροειδείς. 

Τον Ιούλιο του 2007, ήταν γνωστοί 36 Δαμοκλοειδείς αστεροειδείς. Η μέση ακτίνα τους είναι οκτώ χιλιόμετρα. Έχουν μετρηθεί οι λευκαύγειες τεσσάρων Δαμοκλοειδών και φανερώθηκε ότι είναι τα σκοτεινότερα γνωστά αντικείμενα στο ηλιακό σύστημα. Οι Δαμοκλοειδείς αστεροειδείς είναι κοκκινωποί στο χρώμα, αλλά δεν είναι τόσο κόκκινοι όσο πολλά αντικείμενα στη ζώνη του Κάιπερ ή όσο κάποιοι Κένταυροι.
## Εξωτερικοί σύνδεσμοι
* [ftp://ftp.lowell.edu/pub/bas/damocloid List of Damocloids]
* David Jewitt, The Damocloids
* David Jewitt, A first look at the Damocloids
Δημήτριος Αδάμης

Ο **Δημήτριος Αδάμης** υπήρξε αγωνιστής της Ελληνικής Επανάστασης του 1821, από τις Σέρρες.

Όταν κηρύχθηκε η επανάσταση, ήταν εγκατεστημένος στην Αίγυπτο. Εκεί συνέστησε μικρό ένοπλο σώμα, αποτελούμενο από 40 άνδρες. Ανέλαβε επίσης τη συνητήρηση του σώματος με ίδιους πόρους. Ήρθε στην Ελλάδα, όπου έλαβε μέρος σε πολλές μάχες υπό τον Ηπειρώτη Χατζημιχάλη Νταλιάνη, στη Στερεά Ελλάδα, στην Πελοπόννησο, στην Κρήτη και άλλου. Μετά την ίδρυση του Ελληνικού Κράτους, παρέμεινε στον τακτικό στρατό, όπου υπηρέτησε ως ανθυπολοχαγός. 

## Αναφορές
* 61τομη εγκ. "ΠΑΠΥΡΟΣ-ΛΑΡΟΥΣ-ΜΠΡΙΤΑΝΝΙΚΑ", εκδ. "ΠΑΠΥΡΟΣ",1981, 1997, τομ. 2ος
* Ευάγγελος Ν. Ασπιώτης, "Οι Σέρρες πριν, και κατά την επανάσταση του 1821"

Αδαμης Δημητριος
Αδαμης Δημητριος
Κλουμπ Ατλέτικο Μπάνφιλντ

Η **Κλουμπ Ατλέτικο Μπάνφιλντ** () είναι αθλητικό σωματείο με έδρα το Μπάνφιλντ, μια πόλη στο νότιο άκρο του πολεοδομικού συγκροτήματος του Μπουένος Άιρες.

Ιδρύθηκε το 1896 και συγκαταλέγεται στις μικρομεσαίες ομάδες της χώρας. Εκτός απ' την κατάκτηση της Απερτούρα 2009, δεν έχει να επιδείξει κάποια ιδιαίτερη διάκριση παρά μόνο δύο δεύτερες θέσεις. Σε ηπειρωτικό επίπεδο, κορυφαία στιγμή της ήταν η πρόκριση στα προημιτελικά του Κόπα Λιμπερταδόρες το 2005.

Το προσωνύμιό της είναι *Taladro* (Τρυπάνι) και της δόθηκε από μία εφημερίδα τη δεκαετία του '20, επειδή οι επιθετικοί της «τρυπούσαν» τις αντίπαλες άμυνες.
μικρογραφία|2010
Άλλα τμήματα του συλλόγου περιλαμβάνουν αθλήματα όπως πυγμαχία, σκάκι, χόκεϊ επί χόρτου, ποδόσφαιρο σάλας, γυμναστική, χειροσφαίριση, πατινάζ, τάε κβον ντο, αντισφαίριση και πετοσφαίριση.

## Παραπομπές


## Εξωτερικοί σύνδεσμοι
* 
* 

Μπανφιλντ
Μπάνφιλντ

Κατηγορία:Ιδρύσεις ποδοσφαιρικών ομάδων το 1896
Βασίλειος Αθανασίου

Ο **Βασίλειος Αθανασίου** (Σεποτνίκια (Ριζά Χαλκιδικής) 1798; - Λαμία 1839) συμμετείχε ως αξιωματικός στην Ελληνική Επανάσταση του 1821.
## Βιογραφία
Το 1812 υπηρετούσε στις στρατιωτικές φρουρές της Μολδοβλαχίας. Το 1821 ο Αλέξανδρος Υψηλάντης του ανέθεσε την αρχηγία ομάδας στρατιωτών υπό το γενικό πρόσταγμα του Γεωργάκη Ολυμπίου και πολέμησε τους Οθωμανούς στο *Ρους ντε Βέντε*, στη μάχη του *[[Μάχη του Δραγατσανίου|Δραγατσανίου]]* και στη *Μονή Σέκου*. Μετά την αποτυχία της επανάστασης στη Μοδοβλαχία, μετέβη στη Ρωσία όπου για διάφορους λόγους, κατέστη αδύνατο να επιστρέψει στην επαναστατημένη Ελλάδα.

Το 1825, συμμετείχε ως λοχαγός του ιππικού στις επιχειρήσεις στη Στερεά Ελλάδα υπό το συνταγματάρχη Φαβιέρο. Το 1826 εντάχθηκε στο σώμα του Ηπειρώτη Χατζημιχάλη Νταλιάνη που συμμετείχε στην εκστρατεία του Γεώργιου Καραϊσκάκη στη Ρούμελη. Έλαβε μέρος στη μάχη της Αράχοβας και στις μάχες της Δόμβραινας, του Δομνέστι, Τουρκοχωρίου, του Χαϊδαρίου, του Μενιδίου και του Διστόμου. Διακρίθηκε στις συμπλοκές της Αθήνας εναντίον του Κιουταχή, όπου συνεργάστηκε μεταξύ άλλων και με το στρατηγό Μακρυγιάννη. Το 1828, το ιππικό σώμα του Νταλιάνημετά την πτώση της Αθήνας μετέβη στην Κρήτη, όπου ο *Αθανασίου* πολέμησε στη μάχη του Φραγκοκάστελλου. Μετά το θάνατο του Χατζημιχάλη Νταλιάνη στο Φραγκοκάστελλο, ο *Βασίλειος Αθανασίου* κλήθηκε από το *Κρητικο Συμβούλιο* να σχηματίσει νέο ιππικό σώμα. Έως το 1830, το σώμα του *Βασίλειου Αθανασίου* πέτυχε να περιορίσει τον Οθωμανικό στρατό μέσα στα φρούρια της Μεγαλονήσου.

Με την ίδρυση του Ελληνικού Κράτους (στο οποίο δεν περιλαμβανόταν η Κρήτη), μετέβη στην Πελοπόννησο. Εκεί με τη συμπαράσταση του κουμπάρου του, Μακρυγιάννη (τον στεφάνωσε), διορίστηκε στη νεοσύστατη Χωροφυλακή, με το βαθμό του ταγματάρχη ιππικού (1833). Υπηρέτησε στη Χωροφυλακή, όπου διακρίθηκε για την τιμιότητά του και για τη συμβολή του στην αντιμετώπιση της ληστείας, στη Στερεά Ελλάδα. Η προσφορά του στην Επανάσταση αναγνωρίστηκε και μετατάχθηκε τιμητικά στη Βασιλική Φάλαγγα. Το Ελληνικό Κράτος του διέθεσε εθνικές γαίες στο Νομό Φθιώτιδας. Τα τελευταία του χρόνια, τα πέρασε στη Λαμία, όπου σχεδίαζε από κοινού με τον Μακρυγιάννη, την απελευθέρωση της Μακεδονίας. Πέθανε το 1839, αφήνοντας 3 ανήλικα τέκνα. 

Τραυματίστηκε τρεις φορές στην στρατιωτική του πορεία, στη Δόμβραινα Βοιωτίας, στην Αθήνα και στο Φραγκοκάστελλο Χανίων. Συνολικά, πήρε μέρος σε 25 μάχες. Θεωρούνταν από τους καλύτερους ιππείς και διακρίθηκε για την τιμιότητα και ευτολμία του. Ο Μακρυγιάννης στα Ενθυμήματά του αναφέρει τα εξής:

«Όρκισα εγώ *(για την απελευθέρωση της Μακεδονίας)* και τον Βασίλη Αθανασίου. Ήταν αρχηγός της καβαλλαρίας στην Κρήτη και ήρθε στο Άργος και τον στεφάνωσα. Ήταν κι αυτός Μακεδόνας […] Πολλά τίμιος άνθρωπος και γενναίος».
## Αναφορές
* Νομαρχιακή Αυτοδιοίκηση Χαλκιδικής, Εισήγηση Κωνσταντίνου Χιούτη, εκπαιδευτικού
* Δήμος Ζερβοχωρίων Χαλκιδικής, Ριζά
*Κ. Χιούτης, Βασίλειος Αθανασίου: βιογραφία ενός χαλκιδικιώτη αγωνιστή του 1821 με επαναστατική δράση σε Μολδοβλαχία, Ρούμελη και Κρήτη, Θεσσαλονίκη 2021.

Αθανασιου Βασιλειος
Κατηγορία:Έλληνες αξιωματικοί του ιππικού
Κατηγορία:Έλληνες αξιωματικοί της χωροφυλακής
Γεώργιος Αστερίου

:*Για τον βουλευτή και αντιπρόεδρο της Βουλής των Ελλήνων, δείτε [[Γεώργιος Αστερίου (βουλευτής Φθιωτιδοφωκίδας)]]*

Ο **Γεώργιος Αστερίου** ήταν αγωνιστής της Ελληνικής Επανάστασης του 1821 από τη Βαρβάρα των *Μαδεμοχωρίων* Χαλκιδικής.
## Βιογραφία
Το 1821 συμετείχε στην επανάσταση των Μαδεμοχωρίων, στην οποία συνέδραμε ο Εμμανουήλ Παπάς, αλλά οι επιχειρήσεις απέτυχαν πλήρως. Ο *Γεώργιος Αστερίου*, από τους επιζώντες αυτής της επανάστασης κατέφυγε στη Νότια Ελλάδα, προκειμένου να συνεχίσει τον  αγώνα. Η οικογένειά του αιχμαλωτίστηκε και η μοίρα της έμεινε άγνωστη. Πήρε μέρος σε συνολικά, 18 μάχες. Το 1824 υπηρετούσε στην άμυνα των Ψαρών, όπου κατά την επίθεση των Τούρκων, πληγώθηκε βαριά, στο αριστερό του χέρι. Το 1825 μετείχε στις επιχειρήσεις στην Πελοπόννησο, όπου πολέμησε κατά του Ιμπραήμ. Το 1827, συμμετείχε σε εκστρατεία στη Χίο, όπου και τραυματίστηκε. Τελευταία μάχη, στην οποία πήρε μέρος, ήταν στην Πέτρα Βοιωτίας, το Σεπτέμβριο του 1829. 

Πέθανε το 1847, πάμπτωχος, στην Αταλάντη Φθιώτιδας, όπου διέμενε τα τελευταία του χρόνια.

## Αναφορές
*Ένας αγωνιστής της επανάστασης του 1821 από τη Βαρβάρα", εισήγηση Κωνσταντίνου Χιούτη, εκπαιδευτικού
*Νομαρχιακή Αυτοδιοίκηση Χαλκιδικής, Ιστορία

Κατηγορία:Αγωνιστές του 1821
Καφέ ντε Οριέντε

right|thumb|250px|Καφέ Οριέντε
Το **Καφέ ντε Οριέντε** (*Cafe de Oriente*), ένα από τα πιο δημοφιλή καφε-ζαχαροπλαστεία της Παλιάς Μαδρίτης, βρίσκεται στην Πλάθα δε Οριέντε (Plaza de Oriente) της ισπανικής πρωτεύουσας, απέναντι από τα Βασιλικά Ανάκτορα, το Παλάθιο Ρεάλ (*Palacio Real*), και τον νεογοτθικό καθεδρικό ναό της Μαδρίτης, τη Νουέστρα Σενιόρα δε λα Αλμουδένα (*Almudena Cathedral*). 

Στη σημερινή θέση του υπήρχε αρχικά το μοναστήρι του Φραγκισκανικού Τάγματος των Ανυπόδητων (*Descalzos*), που είχε ιδρυθεί από τον βασιλιά Φίλιππο τον Γ' το 1613.

Το κομψό κτίριο που στεγάζει σήμερα το "Καφέ Οριέντε", αν και σχετικά πρόσφατο (1982), συγκεντρώνει την αφρόκρεμα της κοινωνικής ελίτ της ισπανικής πρωτεύουσας, καθώς και εκπροσώπους της τέχνης και των γραμμάτων. Συγγραφείς και καλλιτέχνες συγκεντρώνονται στην υπόγεια αίθουσα του "καφέ", με τις θολωτές από τούβλο οροφές, και συνεχίζουν τις πατροπαράδοτες "τερτούλιας" (*tertulias*), συζητώντας για πολιτικά θέματα, απαγγέλοντας ποίηση ή σχολιάζοντας πρόσωπα και πράγματα της κοινωνικής ζωής.

Στο "Καφέ Οριέντε", όπως αναφέρεται, ο ζωγράφος Σαλβαδόρ Νταλί έφτιαξε το 1924 ένα σκίτσο από μελάνι του Φεδερίκο Γκαρθία Λόρκα, που κι αυτός ήταν τακτικός θαμώνας του. Ανάμεσα σ' άλλες προσωπικότητες, το "Καφέ Οριέντε" επισκεπτόταν συχνά και ο διάσημος Ισπανός ταυρομάχος Ιγνάθιο Σάντσεθ Μεχίας (Ignacio Sánchez Mejίas, 1891 - 1934), για τον οποίο ο Λόρκα έγραψε το περίφημο ποίημά του "Θρήνος για τον Ιγνάθιο Σάντσεθ Μεχίας" (Μαδρίτη, 1935). 

## Πηγές

* *Noel Riley Fitch: "The Grand Literary Cafes of Europe", New Holland Publishers (UK) Ltd, London, 2006.*

Κατηγορία:Καφέ
Κατηγορία:Κτίρια και κατασκευές στην Ισπανία
Κατηγορία:Μαδρίτη
Μιόνιο

Το **μυόνιο** (επίσης **μιόνιο**, ετυμολογείται από το ελληνικό γράμμα μυ/μι (μ) που χρησιμοποιείται για να το αντιπροσωπεύσει – αγγλική ονομασία *muon*) είναι στοιχειώδες σωματίδιο παρόμοιο με το ηλεκτρόνιο, με αρνητικό ηλεκτρικό φορτίο και ιδιοστροφορμή *(spin)* 1⁄2. Μαζί με το ηλεκτρόνιο, το ταυ λεπτόνιο, και τα τρία νετρίνα, είναι ταξινομημένο ως λεπτόνιο. Είναι ένα ασταθές υποατομικό σωματίδιο και έχει τη δεύτερη πιο μακροχρόνια μέση διάρκεια ζωής (2.2 µs), μετά από το νετρόνιο (~15 λ.). Όπως όλα τα στοιχειώδη σωματίδια, το μυόνιο έχει ένα αντίστοιχο αντισωμάτιο αντίθετου φορτίου αλλά ίσης μάζας και spin: το αντιμυόνιο (επίσης αποκαλούμενο θετικό μυόνιο). Τα μυόνια συμβολίζονται με μ− και τα αντιμυόνια με μ+. Τα μυόνια αναφέρονταν μερικές φορές ως μυ-μεσόνια στο παρελθόν, παρόλο που δεν κατατάσσονται ως μεσόνια από τους σύγχρονους φυσικούς που ασχολούνται με τα στοιχειώδη σωματίδια.

## Διάσπαση
Τα μυόνια είναι ασταθή στοιχειώδη σωματίδια και είναι βαρύτερα από τα ηλεκτρόνια και τα νετρίνα, αλλά ελαφρύτερα από όλα τα άλλα σωματίδια ύλης. Διασπώνται μέσω μη ισχυρών αλληλεπιδράσεων σε ηλεκτρόνια, δύο νετρίνα και πιθανώς άλλα σωματίδια με συνολικό φορτίο ίσο με το αρχικό φορτίο του μιονίου που είναι ίσο με αυτό του ηλεκτρονίου. Σχεδόν πάντα, διασπώνται σε ένα ηλεκτρόνιο, ένα αντινετρίνο ηλεκτρονίου και ένα νετρίνο μυονίου. Τα αντιμιόνια διασπώνται σε ένα ποζιτρόνιο, ένα νετρίνο ηλεκτρονίου και ένα αντινετρίνο μυονίου.

## Άτομα μυονίων

Το μυόνιο ήταν το πρώτο στοιχειώδες σωματίδιο που ανακαλύφθηκε , το οποίο δεν εμφανίζεται στα συνηθισμένα άτομα. Τα αρνητικά μυόνια μπορούν, παρόλα αυτά, να διαμορφώσουν μιονικά άτομα αντικαθιστώντας ένα ηλεκτρόνιο στα συνηθισμένα άτομα. Τα μυονικά άτομα είναι πάντα πολύ μικρότερα από τα συνηθισμένα άτομα.

Ένα θετικό μυόνιο [Αντιμυόνιο (μ+)] μπορεί να σχηματίσει και ένα εξωτικό άτομο [γνωστό και ως muonium (Mu)], στο οποίο το μυόνιο λειτουργεί ως πυρήνας. Το θετικό μυόνιο σε αυτό το περιβάλλον μπορεί να θεωρηθεί ως ψευδοϊσότοπο του υδρογόνου με το ένα ένατο της μάζας του πρωτονίου. Εξαιτίας της μειωμένης μάζας του μυονίου, αυτό το μικρής ζωής άτομο συμπεριφέρεται χημικά (με μια πρώτη προσέγγιση) όπως το πρώτιο (υδρογόνο), το δευτέριο και το τρίτιο. 

## Δείτε επίσης
* Ηλεκτρόνιο

## Αναφορές


## Βιβλιογραφία
* 
* 
* 
* 
* 
* 

Κατηγορία:Στοιχειώδη σωμάτια
Κατηγορία:Λεπτόνια
Marlboro Man

Ο **Marlboro Man** (ο άνθρωπος Marlboro) είναι όνομα διαφημιστικής εκστρατείας που χρησιμοποιήθηκε για τσιγάρα Marlboro. Η διαφημιστική εκστρατεία ξεκίνησε στις Ηνωμένες Πολιτείες και προβλήθηκε μεταξύ 1954 και 1999. Ο Marlboro Man σχεδιάστηκε για πρώτη φορά το 1954. Η εικόνα περιλαμβάνει ένα στιβαρό καουμπόη ή καουμπόηδες, στη φύση, να καπνίζουν. Οι διαφημίσεις σχεδιάστηκαν αρχικά ως ένας τρόπος για να μετατραπεί η εικόνα του τσιγάρου με φίλτρο από γυναικείο προϊόν, σε προϊόν για όλους.

Η διαφημιστική καμπάνια Marlboro Μan, που δημιουργήθηκε από την εταιρεία Leo Burnett Worldwide, ήταν ιδιαίτερα επιτυχημένη και οδήγησε στις εκστρατείες "Marlboro Cowboy" και "Marlboro Country".

Τρεις άνδρες που εμφανίστηκαν στην εκστρατεία αυτή οι Γουέιν Μακ Λάρεν (1940 - 1992),  Ντέιβιντ Μακ Λιν (ηθοποιός, 1922-1995) πέθαναν από καρκίνο του πνεύμονα και ο Ντικ Χάμερ (1930-1999) πέθανε από καρκίνο του προστάτη, δίνοντας στα τσιγάρα Marlboro, το παρατσούκλι «φονιάδες των κάου μπόυ».
 

Ο Έρικ Λόουσον ήταν ο 4ος άντρας που έγινε ο κάου μπόι που καπνίζει και εμφανίστηκε σε έντυπες διαφημίσεις της Marlboro από το 1978 ως το 1981. Πέθανε σε ηλικία 72 ετών στις 10 Ιανουαρίου 2014, από πάθηση του αναπνευστικού.

Ο 5ος και πιο διάσημος από τους 'Marlboro Men' έζησε για αρκετά χρόνια. Ο Ντάρελ Γουίνφιλντ (1929-2015) ήταν ο μακροβιότερος από τους άνδρες της Μάρλμπορο, καθώς έζησε 85 χρόνια. 

## Αναφορές


## Εξωτερικοί σύνδεσμοι
* LIFE, φωτογραφία του C.H. Long
* UCSF Tobacco Industry Video Collection

Κατηγορία:Διαφήμιση
Κατηγορία:Φανταστικοί χαρακτήρες
Βόγιατζερ

Η λέξη **Βόγιατζερ** μπορεί να αναφέρεται στα εξής:
*Πρόγραμμα Βόγιατζερ
**Βόγιατζερ 1
**Βόγιατζερ 2
## Δείτε επίσης
*Χρυσός δίσκος του Βόγιατζερ
*Star Trek: Voyager
*Stinson L-5 Sentinel, αμερικανικό αεροσκάφος γνωστό και ως Βόγιατζερ
214 Ασερά

Η **Ασερά (Aschera)** είναι ανοικτόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1880 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από την Ασερά, αρχαία σημιτική θεότητα της Γης και της γονιμότητας.

## Φυσικά χαρακτηριστικά
Η μέση διάμετρος της Ασερά εκτιμάται σε 23 χλμ. Ο φασματικός της τύπος είναι **E** (λιθώδης με ενστατίτη). Το άλβεδό της είναι πολύ υψηλό, 0,522. Η Ασερά περιστρέφεται γύρω από τον εαυτό της μία φορά κάθε 6 ώρες και 50 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ασερα
215 Οινώνη

Η **Οινώνη (Oenone)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,59. Ανακαλύφθηκε το 1880 από τον Γερμανορώσο αστρονόμο Βίκτορ Κνόρε, που παρατηρούσε από το Βερολίνο, και έλαβε το όνομά της από τη μυθική ερωμένη του Πάρι στην ελληνική μυθολογία.

## Φυσικά χαρακτηριστικά
Η μέση διάμετρος της Οινώνης εκτιμάται σε 36 χλμ. Ο φασματικός της τύπος είναι άγνωστος, όπως και το άλβεδό της. Δεν είναι επίσης γνωστό αν και με ποια περίοδο περιστρέφεται η Οινώνη γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οινωνη
216 Κλεοπάτρα

Η **Κλεοπάτρα** () είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,3. Ανακαλύφθηκε το 1880 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από την ομώνυμη βασίλισσα της Αιγύπτου. Η Κλεοπάτρα έχει δίλοβο σχήμα και επιπλέον είναι από τους λίγους αστεροειδής που έχουν δύο δορυφόρους (οι άλλοι είναι ο 45 Ευγενία, ο 87 Σύλβια και ο 93 Μινέρβα).

Μία επιπρόσθηση αστέρα από την Κλεοπάτρα σημειώθηκε στις 30 Απριλίου 1998 και ήταν ορατή από τη Β. Αμερική.

## Φυσικά χαρακτηριστικά
μικρογραφία|αριστερά|250px|Το σχήμα της Κλεοπάτρας, όπως απεικονίσθηκε με τη μέθοδο του ραντάρ, μοιάζει με κόκκαλο. 
Οι διαστάσεις της Κλεοπάτρας έχουν υπολογισθεί σε 217 × 94 × 81 χλμ. Παρατηρήσεις της με ραντάρ από το Ραδιοτηλεσκόπιο του Αρεθίμπο δείχνουν ότι έχει ένα ασυνήθιστο δίλοβο σχήμα ή, εναλλακτικά, ότι η Κλεοπάτρα αποτελείται από δύο διακριτά σώματα, αλλά σε επαφή μεταξύ τους («διπλός αστεροειδής»). Ο φασματικός της τύπος είναι **M** (μεταλλικός). Το άλβεδό της είναι 0,116. Η Κλεοπάτρα περιστρέφεται γύρω από τον εαυτό της μία φορά κάθε 5 ώρες και 23 λεπτά.

## Δορυφόροι
Στις 18 Σεπτεμβρίου του 2008 ο Φρανκ Μάρτσις και οι συνεργάτες του ανακοίνωσαν ότι, χρησιμοποιώντας το σύστημα προσαρμοστικών οπτικών στο Τηλεσκόπιο Κεκ, ανίχνευσαν δύο δορυφόρους της Κλεοπάτρας. Και στις 18 Φεβρουαρίου του 2011 οι δορυφόροι αυτοί πήραν τις επίσημες ονομασίες Αλεξήλιος και Κλεοσελήνη από τα ονόματα των παιδιών της τελευταίας βασίλισσας της Αρχαίας Αιγύπτου Κλεοπάτρας, Αλέξανδρος Ήλιος και Κλεοπάτρα Σελήνη Β΄.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα
* Το δίλοβο σχήμα του 216 Κλεοπάτρα
* ''Αστρονόμοι αποκτούν εικόνες γιγάντιου «κοκαλόσχημου» αστεροειδή'' – άρθρο της NASA

Κλεοπατρα
Κατηγορία:Κλεοπάτρα
217 Ευδώρα

Η **Ευδώρα (Eudora)** είναι ένας αρκετά μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8. Ανακαλύφθηκε το 1880 από τον Ζερόμ Κοτζιά, που παρατηρούσε από τη Μασσαλία, και πήρε το όνομά της από τη μία από τις 5 Υάδες στην ελληνική μυθολογία.

## Φυσικά χαρακτηριστικά
Η μέση διάμετρος της Ευδώρας υπολογίσθηκε σε 66 χλμ. Ο φασματικός της τύπος είναι **C** (ανθρακούχος). Το άλβεδό της είναι 0,048. Η Ευδώρα περιστρέφεται γύρω από τον εαυτό της μία φορά κάθε 12 ώρες και 32 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ευδωρα
218 Μπιάνκα

Η **Μπιάνκα (Bianca)** (που δεν πρέπει να συγχέεται με τον ομώνυμο δορυφόρο του πλανήτη Ουρανού) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,6. Ανακαλύφθηκε το 1880 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομα της τότε διάσημης τραγουδίστριας της όπερας Μπιάνκα Μπιάνκι (το πραγματικό της όνομα ήταν Μπέρτα Σβαρτς).

## Φυσικά χαρακτηριστικά
Η μέση διάμετρος της Μπιάνκας εκτιμάται σε 61 χλμ. Ο φασματικός της τύπος είναι **S** (λιθώδης). Το άλβεδό της είναι 0,174. Η Μπιάνκα περιστρέφεται γύρω από τον εαυτό της μία φορά κάθε 6 ώρες και 20,2 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπιανκα
Λιμενική Αρχή

Οι **Ελληνικές Λιμενικές Αρχές** είναι δημόσιες υπηρεσίες, εκτελεστικής εξουσίας οι οποίες ασκούν κατ΄ αρμοδιότητα λιμενική αστυνομία. 
Οι υπηρεσίες αυτές υπάγονται και επανδρώνονται από το προσωπικό του Λιμενικού Σώματος και εδρεύουν στους διάφορους λιμένες της Χώρας. Τα κτήρια των δημόσιων υπηρεσιών του Λιμενικού Σώματος συνήθως είναι κοντά στο λιμάνι της πόλης ή του νησιού. 

## Διάκριση
Οι Ελληνικές Λιμενικές Αρχές διακρίνονται ανάλογα της κίνησης του λιμένα που εδρεύουν σε: 
# Κεντρικά Λιμεναρχεία,
# Λιμεναρχεία 
# Λιμενικοί Σταθμοί
# Λιμενικά Τμήματα
Οι Αρχές αυτές είναι ισότιμες και ανεξάρτητες μεταξύ τους, υπαγόμενες όλες στο Λιμενικό Σώμα, διαφέροντας μόνο σε αριθμητική επάνδρωση και στο στρατιωτικό βαθμό του προϊσταμένου Αξιωματικού εκάστης, που καλείται Λιμενάρχης.

## Χαρακτήρας
Οι ελληνικές Λιμενικές Αρχές λόγω της στρατιωτικής οργάνωσής του προσωπικού που υπηρετεί σ΄ αυτές χαρακτηρίζονται, μετά των διαπιστευμένων σ΄ αυτές μέσων (περιπολικών σκαφών, οχημάτων, μοτοσικλετών κ.λπ.), στρατιωτικοί σχηματισμοί που αποτελούν τις επικουρικές υπηρεσίες του Πολεμικού Ναυτικού.

## Παραπομπές


Κατηγορία:Λιμενικό Σώμα
Κατηγορία:Υπουργείο Εμπορικής Ναυτιλίας, Αιγαίου και Νησιωτικής Πολιτικής
Κατηγορία:Υπουργείο Προστασίας του Πολίτη (Ελλάδα)
Κατηγορία:Δημόσιες υπηρεσίες της Ελλάδας
Κατηγορία:Αστυνομικό Δίκαιο
Netbook

thumb|right|Ένα HP 2133 Mini-Note.
Με τον όρο **Netbook** χαρακτηρίζονται οι μικροί φορητοί υπολογιστές που κυκλοφόρησαν τα τελευταία χρόνια, προσανατολισμένοι κυρίως στη χρήση διαδικτυακών εφαρμογών. Οι υπολογιστές αυτοί έχουν μικρό μέγεθος, μικρότερο από ένα φύλλο χαρτί Α4, και βάρος κάτω από 1,5 κιλό. Συνήθως δεν διαθέτουν οδηγό ανάγνωσης οπτικών δίσκων. Έχουν οθόνη 8.9 ως 11 ιντσών και επεξεργαστή χαμηλής κατανάλωσης ενέργειας. Επίσης διαθέτουν ασύρματη δικτύωση και web camera. Ορισμένα μοντέλα διαθέτουν και αναγνώστη καρτών καθώς και bluetooth.

Το βασικό τους πλεονέκτημα είναι το μικρό μέγεθος και βάρος και η μεγάλη αυτονομία τους. Χρησιμοποιούν ως λειτουργικό σύστημα το Ubuntu Linux ή τα Windows (Windows XP, Windows 7).

## Εξωτερικοί σύνδεσμοι
* 

Κατηγορία:Φορητοί υπολογιστές
Πιόνιο

thumb|right|200px|Η δομή των κουάρκ ενός φορτισμένου πιονίου (π<sup>+</sup>)

Στη φυσική των σωματιδίων, πιόνιο (συντομογραφία του πι-μεσονίου το οποίο συμβολίζεται με το γράμμα π) είναι οποιοδήποτε από τα εξής τρία υποατομικά σωματίδια: π0, π+ και π−. Τα πιόνια είναι τα ελαφρύτερα μεσόνια και παίζουν σημαντικό ρόλο στην εξήγηση των χαμηλής ενέργειας ιδιοτήτων της ισχυρής πυρηνικής δύναμης.

## Βασικές ιδιότητες

Τα πιόνια έχουν spin 0 και αποτελούνται από κουάρκς πρώτης γενιάς. Στο πρότυπο των κουάρκς, ένα up κουάρκ και ένα anti-down κουάρκ συνθέτουν ένα π+, ενώ ένα down κουάρκ και ένα anti-up κουάρκ συνθέτουν το π−, τα οποία είναι μεταξύ τους αντισωμάτια. Τα αφόρτιστα πιόνια είναι συνδυασμοί ενός up κουάρκ με ένα anti-up κουάρκ ή ενός down κουάρκ με ένα anti-down κουάρκ και έχουν τους ίδιους κβαντικούς αριθμούς.

## Διάσπαση φορτισμένων πιονίων

Ο βασικός τρόπος διάσπασης του πιονίου, με πιθανότητα 99,9877% , είναι μια καθαρά λεπτονική διάσπαση σε ένα μιόνιο και το νετρίνο του:

π+	→	μ+	+	νμ

π−	→	μ−	+	νμ

Ο δεύτερος πιο κοινός τρόπος διάσπασης του πιονίου, με πιθανότητα 0,0123% , είναι επίσης λεπτονικός και το πιόνιο διασπάται σε ένα ηλεκτρόνιο και στο αντίστοιχο νετρίνο. Αυτός ο τρόπος ανακαλύφθηκε στο Κέντρο Πυρηνικών Μελετών και Ερευνών (CERN) το 1958:

π+	→	e+	+	νe

π−	→	e−	+	νe

## Διάσπαση αφόρτιστων πιονίων

Το μεσόνιο π0 έχει μια ελαφρώς μικρότερη μάζα (135.0 MeV/c2) και μια πολύ πιο σύντομη μέσης διάρκειας ζωής (8.4×10−17 s). Αυτό το πιόνιο διασπάται με μια διαδικασία ηλεκτρομαγνητικής δύναμης. Ο κύριος τρόπος διάσπασης, με πιθανότητα 98,798% , είναι σε δύο φωτόνια: 

π0	→	2 γ

Ο δεύτερος πιο κοινός τρόπος διάσπασής του, με πιθανότητα 1,198% , είναι η αποκαλούμενη διάσπαση «Dalitz» σε ένα φωτόνιο και ένα ζευγάρι ηλεκτρονίου-ποζιτρονίου:

π0	→	γ	+	e−	+	e+

## Εξωτερικοί σύνδεσμοι

* Mesons at the Particle Data Group (αγγλικά)

Κατηγορία:Στοιχειώδη σωμάτια
Κατηγορία:Μεσόνια
Νταβόρ Γιούρισιτς

Ο ** Νταβόρ Γιούρισιτς ** είναι επιθετικός  ποδοσφαιριστής από τη πρώην Γιουγκοσλαβία, που αγωνίστηκε σε ομάδες Α΄ Εθνικής και Β΄ Εθνικής τη δεκαετία του 1980 και στις αρχές της δεκαετίας του ’90.

## Ποδοσφαιριστής

Ο Γιούρισιτς γεννήθηκε στη Γιουγκοσλαβία, όπου ξεκίνησε την ποδοσφαιρική του καριέρα. Τη σεζόν 1986-87 ήρθε στην Ελλάδα και αγωνίστηκε στην ομάδα του Πανιωνίου, στην Α΄ Εθνική. Αγωνίστηκε δύο σεζόν και μετείχε στην επιτυχημένη για το σύλλογο περίοδο που τερμάτισε 4ος κερδίζοντας μια θέση στο Κύπελλο ΟΥΕΦΑ και είχε μια εκπληκτική πορεία ως τα προημιτελικά στο Κύπελλο Ελλάδος.

Στη συνέχεια αγωνίστηκε με επιτυχία από μιάμιση σεζόν στον Απόλλωνα Αθηνών και στην Καλαμαριά και άλλες δύο στη Β΄ Εθνική με τον Ατρόμητο. Μάλιστα, τη σεζόν 1991-92 έφτασε με το σύλλογο του Περιστερίου ως τα ημιτελικά του Κυπέλλου, όπου αποκλείστηκε από τον Ολυμπιακό, ενώ το επόμενο έτος ήταν πρώτος σκόρερ της ομάδας του με 11 γκολ στο πρωτάθλημα και 6 γκολ στο κύπελλο. Το 1997 αγωνίσθηκε με τον Αιγάλεω Α.Ο., στο πρωτάθλημα της Γ' Εθνικής

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Αιγάλεω Α.Ο.
Γ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Νίκος Μουλατσιώτης

Ο ** Νίκος Μουλατσιώτης ** είναι παλαίμαχος Έλληνας αμυντικός ποδοσφαιριστής και νυν προπονητής. Αγωνίστηκε τη δεκαετία του ’70 στην Α΄ Εθνική και στη Β΄ Εθνική, στην Καλαμάτα και στην Παναχαϊκή. 

## Ποδοσφαιριστής

Ο Νίκος Μουλατσιώτης γεννήθηκε στην Καλαμάτα, όπου ξεκίνησε την ποδοσφαιρική του καριέρα το 1970. Σύντομα έγινε βασικός και το 1972 πήρε το πρωτάθλημα της Β΄ Εθνικής. Το 1972-73 αγωνίστηκε στην Α΄ Εθνική. Στο τέλος της σεζόν η Καλαμάτα υποβιβάστηκε αλλά το 1974 πήρε ξανά τον τίτλο και την άνοδο από τη Β΄ Εθνική. Έπαιξε άλλη μία σεζόν στην ανώτερη κατηγορία αλλά υποβιβάστηκε ξανά. 

Ο Μουλατσιώτης έμεινε στο σύλλογο της γενέτειράς του άλλες δυο σεζόν, αλλά όχι μόνο δεν κατάφερε να ανεβεί ξανά στην Α΄ Εθνική αλλά υποβιβάστηκε στην Εθνική Ερασιτεχνική κατηγορία. Έτσι το 1977 πήρε μεταγραφή για την Παναχαϊκή, στην οποία είχαν πάει και άλλοι ποδοσφαιριστές της Καλαμάτας, όπου αγωνίστηκε για τρεις σεζόν με επιτυχία. Τέλειωσε τη καριέρα του στην Καλαμάτα.

Όταν σταμάτησε το ποδόσφαιρο εργάστηκε ως προπονητής σε διάφορους συλλόγους της Ε.Π.Σ. Μεσσηνίας. Σημαντικότερη επιτυχία του ήταν η διετής παρουσία του στον πάγκο του Αστέρα Αρφαρών από το 2006 ως 2008, με τον οποίο κατάφερε να τερματίσει στην 6η και στην 7η θέση του ομίλου του στη Δ΄ Εθνική. Επίσης, το 2000 πάλι με τον Αστέρα κατέκτησε το Κύπελλο ΕΠΣ Μεσσηνίας.

## Καριέρα

### Ως ποδοσφαιριστής

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

### Ως προπονητής

*Αστέρας Αρφαρών: 2000, 2006-2008
*Πανιώνιος Καλαμάτας: 2008-09
* ΑΟ Μεθώνης: 2009-10

## Τίτλοι

*Πρωταθλήματα Β΄ Εθνικής (2): 1972, 1974 (ως παίκτης)
*Κύπελλο ΕΠΣ Μεσσηνίας: 2000 (ως προπονητής).

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Παναχαϊκής